**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 15. novembra 2010

**Prítomní:** Podľa prezenčnej listiny

 / priložená k zápisnici/

Program: 1. Otvorenie

 2. Interpelácia poslancov

 3. Kontrola uznesení

 4. Návrh – VZN o miestnych daniach a miestnom poplatku za komunálny odpad

 a drobný stavebný odpad na rok 2011

 5. Návrh na zmenu rozpočtu obce na rok 2010

6. Návrh programového rozpočtu obce na roky 2011-2013

7. Návrh – VZN o chove a držaní zvierat na území obce Hosťová

8. Rôzne

9. Záver

**K bodu číslo 1:**

Šieste riadne zasadnutie obecného zastupiteľstva 2010 otvorila a viedla starostka obce Alžbeta Gálová, skonštatovala, že z piatich členov obecného zastupiteľstva sú prítomní štyria členovia, preto je zasadnutie uznášania schopné. Zo zasadnutia sa z pracovných dôvodov ospravedlnil poslanec Kristián Palkovič.

Následne starostka obce určila overovateľov zápisnice: Blažej Gál

 Gabriel Szalai

**K bodu číslo 2:**

V interpelácii poslanci nemali žiadne dotazy.

**K bodu číslo 3:**

Starostka obce pri kontrole uznesení dodala:

* bol nakúpený veľkokapacitný kontajner pre obyvateľov obce pod záhradami
* spoločnosti W + V, spol. s r.o. bola predlžená výpovedná lehota za prenájom obecných pozemkov o jeden rok
* samostatne hospodáriacemu roľníkovi Ľudovítovi Tomanovi bola doručená výpoveď za prenájom poľnohospodárskej pôdy.

Pri tomto bode poslanec Anton Brath pripomenul , že obec bude musieť vykúpiť od vlastníkov pozemky pod budúcou cestou pod záhradami, sú tam už rodinné domy a majú len poľnú cestu.

**K bodu číslo 4:**

Ekonómka predložila poslancom návrh VZN o miestnych daniach a miestnom poplatku za komunálny odpad a drobný stavebný odpad na rok 2011. Poslancom vysvetlila jednotlivé zmeny oproti roku 2010, je navrhnuté zvýšenie ročnej sadzbe pri pozemkoch, konkrétne pri sadzbe za ornú pôdu, záhrady, zastavené plochy a nádvoria. Poslanci navrhli zvýšiť sadzbu za ornú pôdu z navrhovaných 0,33% na 0,35%. Pri poplatku za komunálny odpad a drobný stavebný odpad poslancom bolo oznámené, že obec v roku 2010 zaplatí za vývoz TKO, zneškodňovanie odpadu a za vývoz kontajnerov sumu približne vo výške 7 300,00 eur. Od obyvateľov obce má príjem vo výške 3 300,00 eur, čo nepokryje ani polovičku nákladov na odpadové hospodárstvo. Obecné zastupiteľstvo, preto navrhlo, aby sa poplatok za komunálny odpad zvýšil, aspoň natoľko, aby pokrylo polovičku nákladov na odpadové hospodárstvo, čo predstavuje 11,00 eur na osobu.

Príloha č. 1: Návrh VZN o miestnych daniach

Hlasovanie : VZN o miestnych daniach

za: 4 /Anton Brath, Beňadik Brath, Blažej Gál,

 Gabriel Szalai, /

 proti: 0

**UZNESENIE Č. 32/2010**

**Obecné zastupiteľstvo v Hosťovej :**

**a. schvaľuje Všeobecne záväzné nariadenie obce Hosťová o miestnych daniach a miestnom poplatku za komunálne odpady a drobné stavebné odpady.**

**K bodu číslo 5:**

Účtovníčka obce predložila poslancom návrh na zmenu rozpočtu obce č. 5/2010. Návrh obsahuje aj dotáciu od Ministerstva financií vo výške 2704,00, ktoré boli poskytnuté na základe výpadku dane z príjmu fyzických osôb.

Obec previedla z rezervného fondu obce na základe uznesení obecného zastupiteľstva finančné prostriedky vo výške19 650,00 eur. Tieto prostriedky neboli všetky prefinancované na určené účely, z dôvodu neuskutočnenia výstavby, poslanci schválili prevod týchto prostriedkov z bežného účtu obce na účet rezervného fondu.

Príloha č. 2: Návrh na zmenu rozpočtu

Hlasovanie o zmene rozpočtu:

za: 4 /Anton Brath, Beňadik Brath, Blažej Gál,

 Gabriel Szalai, /

 proti: 0

**UZNESENIE Č. 33/2010**

**Obecné zastupiteľstvo v Hosťovej**

 **schvaľuje zmenu rozpočtu č. 5/2010 podľa predloženého návrhu.**

Hlasovanie o prevode finančných prostriedkov:

Hlasovanie o prevode finančných prostriedkov:

za: 4 /Anton Brath, Beňadik Brath, Blažej Gál,

 Gabriel Szalai, /

 proti: 0

**UZNESENIE . 34/2010**

**Obecné zastupiteľstvo v Hosťovej**

**schvaľuje prevod nespotrebovaných prostriedkov rezervného fondu obce**

 **z bežného účtu obce na účet rezervného fondu vo výške 3090,50 eur.**

**K bodu číslo 6:**

Poslancom bol predložený návrh programového rozpočtu na roky 2011 – 2013. Programový rozpočet obce obsahuje 12 bodov programov. Podrobný rozpočet na rok 2011 je v členení na položky ekonomickej klasifikácie. Bežný rozpočet obce je zostavený ako vyrovnaný.

Na návrh poslancov, aby finančné operácie a kapitálový rozpočet schválilo zmenou rozpočtu nové obecné zastupiteľstvo, ktoré bude zvolené 27.11.2010 nebude schvaľovať.

Pri schvaľovaní rozpočtu poslanci boli informovaný, že o dotáciu z rozpočtu obce požiadali tri občianske združenia z obce, OZ Obecný futbalový klub Hosťová vo výške 4000,00 eur, OZ Pro Guezte vo výške 3400,00 eur a Oblastný výbor Csemadoku vo výške 1000,00 eur. Beňadik Brath navrhol zníženie dotácie pre OZ Pro Guezte o 400,00 eur na 3000,00 eur. Ostatné dotácie neboli zmenené a do rozpočtu zhrnuté v pôvodnej výške. Ekonómka informovala poslancov, že obec poskytuje dotácie z rozpočtu obce približne vo výške, v akej má príjem dane z pozemkov a zo stavieb.

Hlasovanie : Hlasovanie o dotáciách z rozpočtu obce

za: 4 /Anton Brath, Beňadik Brath, Blažej Gál,

 Gabriel Szalai, /

 proti: 0

**UZNESENIE Č. 35/2010**

**Obecné zastupiteľstvo v Hosťovej poskytnutie dotácie z rozpočtu obce pre:**

1. **OZ Obecný futbalový klub Hosťová vo výške 4000,00 eur**
2. **OZ Pro Guezte vo výške 3000,00 eur**
3. **Oblastný výbor Csemadoku v Hosťovej vo výške 1000,00 eur.**

Príloha č.3: Návrh rozpočtu obce

Hlasovanie : Hlasovanie o rozpočte obce

za: 4 /Anton Brath, Beňadik Brath, Blažej Gál,

 Gabriel Szalai, /

 proti: 0

**UZNESENIE Č. 36/2010**

**Obecné zastupiteľstvo v Hosťovej schvaľuje**

**Programový rozpočet obce Hosťová na roky 2011 -2013.**

**K bodu číslo 7:**

Starostka obce predložila návrh všeobecne záväzného nariadenia obce o chove a držaní hospodárskych zvierat na území obce Hosťová.

Tento zákon dosť tvrdo stanovuje chov hospodárskych zvierat. Medzi členmi zastupiteľstva sa rozprúdila živá diskusia o tomto návrhu, nakoniec dospeli k názoru, že toto vzn by sa nemalo schváliť.

Príloha č.4: Návrh VZN o chove a držaní hospodárskych zvierat na území obce Hosťová

Hlasovanie : Hlasovanie o návrhu

za: 0 /Anton Brath, Beňadik Brath, Blažej Gál,

 Gabriel Szalai, /

 proti: 4

**UZNESENIE Č. 37/2010**

**Obecné zastupiteľstvo v Hosťovej neschvaľuje**

**Všeobecné záväzné nariadenie obce Hosťová o chove a držaní hospodárskych zvierat na území obce Hosťová.**

**K bodu číslo 8:**

Poslanci nemali žiadne dotazy k tomu bodu programu.

**K bodu číslo 9:**

Starostka obce sa poďakovala prítomným členom zastupiteľstva za uplynulé štyri roky spolupráce a

pozvala ich na krátke posedenie.

Overovatelia zápisnice:

Blažej Gál .........................

Gabriel Szalai .........................

Zapisovateľka zápisnice:

Renáta Tóthová ........................

 Alžbeta Gálová

 starostka obce